  Майя Бывальцева 12–19 куартолэзе Эстониын лулчеберетъя но югдытонъя «Эстониын удмурт нуналъёс» ужрад ортчоз. Со сярысь  вотэсысь бамаз ивортэ Удмуртиысь калык артистка, «Культурный капитал Ижевска» фондлэн кивалтӥсез Надежда Уткина. Фонд ужрадэз Россилэн но Эстонилэн улосвылъёсысьтыз коммерци луисьтэм огазеяськонъёс понна выль кенешон интыос кылдытон вылысь радъя. «Эстониын удмурт нуналъёс» улсын Пярну, Ида-Вирумаа, Пылва, Выру уездъёсын творчествоя пумиськонъёс, удмурт но эстон коллективъёслэн концертъёссы, йӧскалык сиён-юонъя но этнотекстилья мастер-классъёс ортчозы. Ӵектосэ пыриськисьёс: Надежда Уткина – Удмуртиысь калык артистка, «Культурный капитал Ижевска» фондлэн кивалтӥсез, Ашальчи Оки нимо йӧскалык премилэн лауреатэз; Мария Краснопёрова – суредась, этнодизайнер, чеберлыко киужъёсъя усточи; Лариса Быкова – суредась, этнокулинар, чеберлыко киужъёсъя усточи; Людмила Руукель – этнокулинар, «Финн-угор сиён-юонъя огазеяськон» ужъюртлэн кивалтӥсез (Пярну уезд).  Тегъёс: Лулчеберет Удмуртия Эстония удмуртъёс  